CELEX: 32020D0374
Language: el
Date: 2020-03-05 00:00:00
Title: Εκτελεστική απόφαση (ΚΕΠΠΑ) 2020/374 του Συμβουλίου της 5ης Μαρτίου 2020 για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

6.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 71/14
               
            
         ΕΚΤΕΛΕΣΤΙΚΗ ΑΠΟΦΑΣΗ (ΚΕΠΠΑ) 2020/374 ΤΟΥ ΣΥΜΒΟΥΛΙΟΥ
         της 5ης Μαρτίου 2020
         για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
         Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1), και ιδίως το άρθρο 12 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1333.
                  
               
                     (2)
                  
                  
                     Στις 25 Φεβρουαρίου 2020 η Επιτροπή του Συμβουλίου Ασφαλείας των Ηνωμένων Εθνών, η οποία συγκροτήθηκε δυνάμει της απόφασης 1970 (2011) του ΣΑΗΕ, επικαιροποίησε τις πληροφορίες για πέντε πρόσωπα που υπόκεινται σε περιοριστικά μέτρα.
                  
               
                     (3)
                  
                  
                     Τα παραρτήματα Ι και ΙΙΙ της απόφασης (ΚΕΠΠΑ) 2015/1333 θα πρέπει, συνεπώς, να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα παραρτήματα Ι και ΙΙΙ της απόφασης (ΚΕΠΠΑ) 2015/1333 τροποποιούνται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 5 Μαρτίου 2020.
            
               
                  Για το Συμβούλιο
               
               
                  Ο Πρόεδρος
               
               T. ĆORIĆ
            
         
         
            (1)  ΕΕ L 206 της 1.8.2015, σ. 34.
      
      
         
            ΠΑΡΑΡΤΗΜΑ
            Στα παραρτήματα I και ΙΙΙ της απόφασης (ΚΕΠΠΑ) 2015/1333, οι καταχωρίσεις 6, 9, 23, 25 και 27 αντικαθίστανται από τις ακόλουθες:
            
               «6.   Όνομα: 1: ABU 2: ZAYD 3: UMAR 4: DORDA
               
               
                  Βαθμός: δεν υπάρχει Χαρακτηρισμός: α) Διευθυντής, Οργανισμός Εξωτερικής Ασφάλειας. β) Επικεφαλής της Υπηρεσίας Εξωτερικών Πληροφοριών. Ημερομηνία γέννησης:4 Απριλίου 1944Τόπος γέννησης: Alrhaybat Ισχυρό ψευδώνυμο: Dorda Abuzed OE Ασθενές ψευδώνυμο: δεν υπάρχει Ιθαγένεια: δεν υπάρχει Αριθ. διαβατηρίου: Λιβύη, αριθμός FK117RK0, εκδόθηκε στις 25 Νοεμβρίου 2018, στην Τρίπολη (ημερομηνία λήξης: 24 Νοεμβρίου 2026) Αριθ. εθνικής ταυτότητας: δεν υπάρχει Διεύθυνση: Λιβύη (εικαζόμενη κατάσταση/θέση: διαμένει στην Αίγυπτο) Ημερομηνία καταχώρισης:26 Φεβρουαρίου 2011 (τροποποιήθηκε στις 27 Ιουνίου 2014, 1 Απριλίου 2016, 25 Φεβρουαρίου 2020) Άλλες πληροφορίες: Καταχωρίστηκε στον κατάλογο δυνάμει της παραγράφου 15 της απόφασης 1970 (ταξιδιωτική απαγόρευση). Καταχωρίστηκε στον κατάλογο στις 17 Μαρτίου 2011 σύμφωνα με την παράγραφο 17 της απόφασης 1970 (δέσμευση περιουσιακών στοιχείων). Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5938451»
            
            
               «9.   Όνομα: 1: AISHA 2: MUAMAR MUHAMMED 3: ABU MINYAR 4: QADHAFI
               
               
                  Βαθμός: δεν υπάρχει Χαρακτηρισμός: δεν υπάρχει Ημερομηνία γέννησης:1 Ιανουαρίου 1978Τόπος γέννησης: Τρίπολη, Λιβύη Ισχυρό ψευδώνυμο: Aisha Muhammed Abdul Salam (Αριθμός διαβατηρίου Λιβύης: 215215) Ασθενές ψευδώνυμο: δεν υπάρχει Ιθαγένεια: δεν υπάρχει Αριθ. διαβατηρίου:
                  α) Αριθ. διαβατηρίου Ομάν 03824970· εκδόθηκε στις 4 Μαΐου 2014, στο Muscat, Ομάν (Ημερομηνία λήξης: 3 Μαΐου 2024) β) Λιβύη 428720 γ) B/011641 Αριθμός εθνικής ταυτότητας: 98606612 Διεύθυνση: Σουλτανάτο του Ομάν (εικαζόμενη κατάσταση/θέση: Σουλτανάτο του Ομάν) Ημερομηνία καταχώρισης:26 Φεβρουαρίου 2011 (τροποποιήθηκε στις 11 Νοεμβρίου 2016, 26 Σεπτεμβρίου 2014, 21 Μαρτίου 2013, 2 Απριλίου 2012, 25 Φεβρουαρίου 2020) Άλλες πληροφορίες: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Διαδικτυακός σύνδεσμος για την ειδική αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5525815»
            
            
               «23.   Όνομα: 1: AHMAD 2: OUMAR 3: IMHAMAD 4: AL-FITOURI
               
               
                  Βαθμός: δεν υπάρχει Χαρακτηρισμός: Διοικητής της παραστρατιωτικής ομάδας Anas al-Dabbashi, επικεφαλής διεθνούς δικτύου εμπορίας ανθρώπων Ημερομηνία γέννησης:7 Μαΐου 1988Τόπος γέννησης: (πιθανώς Sabratha, περιοχή Talil) Ισχυρό ψευδώνυμο: δεν υπάρχει Ασθενές ψευδώνυμο: α) Al-Dabachi β) Al Ammu γ) The Uncle δ) Al-Ahwal ε) Al Dabbashi Ιθαγένεια: Λιβύη Αριθ. διαβατηρίου: Αριθ. διαβατηρίου Λιβύης LY53FP76, εκδόθηκε στις 29 Σεπτεμβρίου 2015, στην Τρίπολη, Αριθμός εθνικής ταυτότητας: 119880387067 Διεύθυνση: α) Garabulli, Λιβύη β) Zawiya, Λιβύη γ) Dbabsha-Sabratah Ημερομηνία καταχώρισης:7 Ιουνίου 2018 (τροποποιήθηκε στις 17 Σεπτεμβρίου 2018, 25 Φεβρουαρίου 2020) Άλλες πληροφορίες: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων)
               Καταχωρίστηκε στον κατάλογο δυνάμει της παραγράφου 22 στοιχείο α) της απόφασης 1970 (2011), της παραγράφου 4 στοιχείο α) της απόφασης 2174 (2014), της παραγράφου 11 στοιχείο α) της απόφασης 2213 (2015). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/
               
                  Πρόσθετα στοιχεία
               
               Ο Ahmad Imhamad είναι ο διοικητής της παραστρατιωτικής ομάδας Anas al-Dabbashi, που παλαιότερα δρούσε στην παράκτια περιοχή μεταξύ Sabratha και Melita. Ο Imhamad είναι ένας σημαντικός ηγέτης σε παράνομες δραστηριότητες που σχετίζονται με την εμπορία μεταναστών. Η οικογένεια και η παραστρατιωτική ομάδα του al-Dabbashi καλλιεργούν επίσης τις σχέσεις τους με τρομοκρατικές και βίαιες εξτρεμιστικές ομάδες. Ο Imhamad δραστηριοποιείται επί του παρόντος στην περιοχή της Zawiya, μετά τις βίαιες συγκρούσεις που ξέσπασαν με άλλες παραστρατιωτικές ομάδες και αντίπαλες οργανώσεις διακινητών στην παράκτια περιοχή τον Οκτώβριο του 2017, με αποτέλεσμα πάνω από 30 νεκρούς, μεταξύ των οποίων πολίτες. Μετά την εκδίωξή του, ο Ahmad Imhamad δήλωσε δημόσια στις 4 Δεκεμβρίου 2017 ότι θα επιστρέψει στην Sabratha με τα όπλα και με τη βία. Υπάρχουν πολυάριθμα στοιχεία που αποδεικνύουν ότι η παραστρατιωτική ομάδα του Imhamad εμπλέκεται άμεσα στην εμπορία και την παράνομη διακίνηση μεταναστών, καθώς και ότι η ομάδα του ελέγχει περιοχές αναχώρησης για τους μετανάστες, στρατόπεδα, ασφαλή σπίτια και πλοία. Υπάρχουν πληροφορίες που στηρίζουν το συμπέρασμα ότι ο Imhamad έχει εκθέσει μετανάστες (μεταξύ αυτών ανηλίκους) σε βάρβαρες συνθήκες και ενίοτε σε περιστάσεις που οδήγησαν σε θανάτους στην ξηρά και τη θάλασσα. Μετά τις βίαιες συγκρούσεις ανάμεσα στην παραστρατιωτική ομάδα του Imhamad και άλλες ομάδες στην Sabratha, βρέθηκαν χιλιάδες μετανάστες (πολλοί σε σοβαρή κατάσταση), οι περισσότεροι κρατούμενοι σε κέντρα της ταξιαρχίας Μάρτυρας Anas al-Dabbashi και της παραστρατιωτικής ομάδας al-Ghul. Η οικογένεια του al-Dabbashi και η συνδεόμενη παραστρατιωτική ομάδα Anas al-Dabbashi έχουν μακρόχρονους δεσμούς με το Ισλαμικό Κράτος (ISIL) και συνεργαζόμενες ομάδες.
               Πολλά επιχειρησιακά στελέχη του ISIL βρίσκονταν στις τάξεις της, περιλαμβανομένου του Abdallah al-Dabbashi, “χαλίφη” του ISIL στην Sabratha. Επίσης ο Imhamad φέρεται ότι συμμετείχε στην οργάνωση της δολοφονίας του Sami Khalifa al-Gharabli, στον οποίο το δημοτικό συμβούλιο της Sabratha είχε αναθέσει να καταπολεμήσει τις επιχειρήσεις διακίνησης μεταναστών τον Ιούλιο του 2017. Οι δραστηριότητες του Imhamad συμβάλλουν σε μεγάλο βαθμό στην αυξανόμενη βία και ανασφάλεια στη δυτική Λιβύη και απειλούν την ειρήνη και τη σταθερότητα στη Λιβύη και στις γειτονικές χώρες.»
            
            
               «25.   Όνομα: 1: MOHAMMED 2: AL AMIN 3: AL-ARABI 4: KASHLAF
               
               
                  Βαθμός: δεν υπάρχει Χαρακτηρισμός: Διοικητής της ταξιαρχίας Shuhada al-Nasr, επικεφαλής της Φρουράς Διυλιστηρίου Πετρελαίου του διυλιστηρίου της Zawiya Ημερομηνία γέννησης:2 Δεκεμβρίου 1985Τόπος γέννησης: Zawiya, Λιβύη Ισχυρό ψευδώνυμο: δεν υπάρχει Ασθενές ψευδώνυμο: α) Kashlaf β) Koshlaf γ) Keslaf δ) al-Qasab Ιθαγένεια: Λιβύη Αριθ. διαβατηρίου: C17HLRL3, εκδόθηκε στις 30 Δεκεμβρίου 2015, στην Zawiya Αριθ. εθνικής ταυτότητας: δεν υπάρχειΔιεύθυνση: Zawiya, Λιβύη Ημερομηνία καταχώρισης:7 Ιουνίου 2018 (τροποποιήθηκε στις 17 Σεπτεμβρίου 2018, 25 Φεβρουαρίου 2020) Άλλες πληροφορίες: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων)
               Καταχωρίστηκε στον κατάλογο δυνάμει της παραγράφου 22 στοιχείο α) της απόφασης 1970 (2011), της παραγράφου 4 στοιχείο α) της απόφασης 2174 (2014), της παραγράφου 11 στοιχείο α) της απόφασης 2213 (2015).
               
                  Πρόσθετα στοιχεία
               
               Ο Mohammed al-Hadi είναι επικεφαλής της ταξιαρχίας Shuhada al Nasr στην Zawiya, δυτική Λιβύη. Η παραστρατιωτική ομάδα του ελέγχει το διυλιστήριο της Zawiya, κεντρικό κόμβο επιχειρήσεων διακίνησης μεταναστών. Ο al-Hadi ελέγχει επίσης κέντρα κράτησης, συμπεριλαμβανομένου του κέντρου κράτησης της Nasr που βρίσκεται εικονικά υπό τον έλεγχο της DCIM. Όπως τεκμηριώνεται σε διάφορες πηγές, το δίκτυο του al-Hadi είναι από τα πλέον κυρίαρχα στον τομέα της διακίνησης ανθρώπων και την εκμετάλλευση μεταναστών στη Λιβύη. Ο al-Hadi έχει εκτεταμένες διασυνδέσεις με τον al-Rahman al-Milad, επικεφαλής της τοπικής μονάδας της ακτοφυλακής της Zawiya, η μονάδα του οποίου σταματά πλοία με μετανάστες, συχνά από αντίπαλα δίκτυα διακίνησης μεταναστών. Οι μετανάστες μεταφέρονται στη συνέχεια σε εγκαταστάσεις κράτησης υπό τον έλεγχο της παραστρατιωτικής ομάδας Al Nasr, όπου σύμφωνα με αναφορές κρατούνται υπό φρικτές συνθήκες. Η Ομάδα Εμπειρογνωμόνων για τη Λιβύη συνέλεξε αποδεικτικά στοιχεία από μετανάστες που υπέστησαν συχνά ξυλοδαρμούς, ενώ άλλοι, κυρίως γυναίκες από χώρες της υποσαχάριας Αφρικής και το Μαρόκο, πωλήθηκαν στην τοπική αγορά ως «σκλάβες του σεξ». Η Ομάδα διαπίστωσε επίσης ότι ο al-Hadi συνεργάζεται με άλλες ένοπλες ομάδες και ενεπλάκη επανειλημμένα σε βίαιες συγκρούσεις το 2016 και το 2017.»
            
            
               «27.   Όνομα: 1: IBRAHIM 2: SAEED 3: SALIM 4: JADHRAN
               
               
                  Βαθμός: δεν υπάρχει Χαρακτηρισμός: Επικεφαλής των ένοπλων πολιτοφυλακών Ημερομηνία γέννησης:29 Οκτωβρίου 1982Τόπος γέννησης: δεν υπάρχει Ισχυρό ψευδώνυμο: Ibrahim Saeed Salem Awad Aissa Hamed Dawoud Al Jadhran Ασθενές ψευδώνυμο: δεν υπάρχει Ιθαγένεια: Λιβύη Αριθ. διαβατηρίου: S/263963, εκδόθηκε στις 8 Νοεμβρίου 2012Αριθμός εθνικής ταυτότητας:
                  α) 119820043341 β) Προσωπικός αριθμός ταυτότητας: 137803 Διεύθυνση: δεν υπάρχει Ημερομηνία καταχώρισης:11 Σεπτεμβρίου 2018 (τροποποιήθηκε στις 25 Φεβρουαρίου 2020) Άλλες πληροφορίες: Όνομα μητρός: Salma Abdula Younis. Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: www.interpol.int/en/notice/search/un/xxxx.
               Καταχωρίστηκε στον κατάλογο δυνάμει της παραγράφου 11 στοιχεία β), γ) και δ) της απόφασης 2213 (2015), της παραγράφου 11 της απόφασης 2362 (2017).
               
                  Πρόσθετα στοιχεία
               
               
                           —
                        
                        
                           Το γραφείο του Γενικού Εισαγγελέα της Λιβύης έχει εκδώσει ένταλμα σύλληψης σε βάρος του ενδιαφερομένου, με την κατηγορία διάπραξης σειράς εγκλημάτων.
                        
                     
                           —
                        
                        
                           Ο ενδιαφερόμενος προέβη σε ένοπλες ενέργειες και επιθέσεις κατά πετρελαϊκών εγκαταστάσεων που βρίσκονται στην περιοχή της πετρελαϊκής ημισελήνου προκαλώντας την καταστροφή τους· η τελευταία εξ αυτών σημειώθηκε στις 14 Ιουνίου 2018.
                        
                     
                           —
                        
                        
                           Οι επιθέσεις στην περιοχή της πετρελαϊκής ημισελήνου προξένησαν πολλά θύματα μεταξύ των κατοίκων της περιοχής και έθεσαν σε κίνδυνο τη ζωή άμαχου πληθυσμού.
                        
                     
                           —
                        
                        
                           Οι επιθέσεις κατά της Λιβύης οδήγησαν στην περιοδική διακοπή των λιβυκών εξαγωγών πετρελαίου από το 2013 έως το 2018, με αποτέλεσμα σημαντικές απώλειες για την οικονομία της Λιβύης.
                        
                     
                           —
                        
                        
                           Ο ενδιαφερόμενος επιχείρησε να εξαγάγει πετρέλαιο παράνομα.
                        
                     
                           —
                        
                        
                           Ο ενδιαφερόμενος στρατολογεί αλλοδαπούς μαχητές για τις επανειλημμένες επιθέσεις του κατά της περιοχής της πετρελαϊκής ημισελήνου.
                        
                     
                           —
                        
                        
                           Ο ενδιαφερόμενος στρέφεται με τη δράση του κατά της σταθερότητας της Λιβύης και παρεμποδίζει τις προσπάθειες των λιβυκών κομμάτων προς την εξεύρεση λύσης στην πολιτική κρίση και την εφαρμογή του προγράμματος δράσης των Ηνωμένων Εθνών.»